|  |  |
| --- | --- |
|  |  |

**Undervisningsevalueringsrapport for F21 på Institut for Tværkulturelle og Regionale Studier (ToRS)**

|  |
| --- |
| Fordeling af evalueringsresultater |

Indledningsvis angives, hvor mange af de evaluerede kurser, der placerer sig i de enkelte kategorier.

For hvert kursus angives i hvilken kategori, kurset **samlet set** befinder sig. Selv om en evaluering indeholder både A-, B- og C-elementer, skal den kun angives i én kategori.

|  |
| --- |
| Flere kurser er blevet evalueret efter hold og har derfor **fået flere indplaceringer**, selvom det kun er et fag. De kurser der har fået en B – indplacering med opfølgning indgår i opregningen af antal B kurser på den konkrete uddannelse, men står derudover i parentes ved hver uddannelse.  ÅU-kurser er ikke medregnet, men har deres egen statistik i den interne rapport for Studienævnet.  Denne evalueringsrapport bygger på udtryk fra den mere detaljerede interne rapport.  Sommerkurser (3) er ikke medregnet, men står i den interne rapport. Alle sommerkurser har modtaget et B, der ligger tæt på B med en pil op.  **Udbudte kurser:** 97  **Kurser evalueret:** 93 (96%)  **Besvarelser i alt:** 676  **Indplaceringer:**  **A:** 4 (4%)  **B:** 88 (94%)  **C:** 1 (2%) |

|  |  |  |  |  |
| --- | --- | --- | --- | --- |
| Uddannelse og niveau | A | B | C | Mangler evaluering |
|  |  |  |  |  |
| Assyriologi (BA+KA) | 0 | 1 | 0 | 0 |
| Grønlandske og arktiske studier (BA+KA) | 0 | 4 (1 pil op; 1 opfølgning) | 0 | 0 |
| Indianske Sprog og Kulturer (BA+KA) | 0 | 3 | 0 | 0 |
| Japanstudier (BA+KA) | 0 | 7 (1 pil op) | 0 | 1 |
| Kinastudier (BA+KA) | 0 | 8 (1 opfølgning) | 0 | 0 |
| Komparative Kulturstudier (BA+KA) | 1 | 3 (1 pil op; 1 opfølgning) | 0 | 0 |
| Koreastudier (BA) | 0 | 4 (1 pil op) | 1 | 0 |
| Minoritetsstudier (BA+KA) | 0 | 2 | 0 | 0 |
| Moderne Indien og Sydasienstudier (BA) | 0 | 4 | 0 | 0 |
| Mellemøststudier (KA+ BA) | 1 | 8 (2 pil op) | 0 | 0 |
| Nærorientalsk Arkæologi (BA+KA) | 0 | 1 | 0 | 2 |
| Religionsvidenskab (BA+KA) | 0 | 7 (2 pil op) | 0 | 0 |
| ToRS fælles udbud (BA) | 0 | 10 (1 pil op) | 0 | 0 |
| Tværkulturelle Studier (KA) | 0 | 1 pil op | 0 | 0 |
| Ægyptologi (BA+KA) | 0 | 5 (1 med opfølgning) | 0 | 0 |
| Østeuropastudier (BA+KA) | 2 | 16 (2 pil op; 1 opfølgning) | 0 | 0 |
| Åbent Universitet | 0 | 4 (2 pil op) | 0 | 1 |
| I alt | **4** | **88 (14 pil op; 5 opfølgning)** | **1** | **4** |
| Sommerskoler | 0 | 3 ( alle tæt på en pil op) | 0 | 0 |

Nedenfor bedes studienævnet uddybe evalueringsresultaterne samlet for hver kategori.

|  |
| --- |
| Kurser udbudt under Åbent universitet bliver evalueret særskilt i den interne rapport men indgår dog i ovenstående skema og i den overordnede statistisk. Der er i alt tale om 4 ÅU-kurser.  Evaluering af Sommerskolerne foregår også særskilt i den interne rapport. De er ikke kommet med i den overordnede statistik, da de ligger udenfor semesterstrukturen, men de har fået en særlig linje i statistikken nedenunder optællingen af de andre kurser.  Nogle af Coronaspørgsmålene er efter vores mening uklare – og de første års studerende kom i gang midt i semestret – så vi har kun inddraget dem der, hvor vi så det som meningsfuldt at gøre dette. |

**Kategori A**

Her fokuseres primært på positive erfaringer og tiltag, andre kan drage nytte af.

|  |
| --- |
| Fire kurser i Forårssemesteret 2021 har modtaget en A-kategorisering. De kurser, som ligger i kategori A, er kurser, som har været ekstraordinære gode i form af særdeles positive evalueringer fra alle de deltagende studerende. I disse evalueringer har næsten alle eller flertallet af de studerende nævnt kurset som værende velorganiseret, dynamisk, konstruktivt læringsmiljø og højt læringsudbytte, brug af nye typer materialer f.eks. video-oversættelser, underviser der har været særlig god til at tilrettelægge undervisning til det digitale format, løbende kursusevaluering, evne til at nedbryde ”zoom-muren, særdeles god formidling samt med pædagogiske- og faglige tiltag ud over det sædvanlige, som kan være til inspiration for andre. Kursets svarprocent og kursusgennemsnit blev også overvejet i vurderingen.  De kurser, der har modtaget A-kategorisering er:   * KK: Migration, politik og sociale forandringer * ØST: Polens historie og kulturhistorie * ØST: Mundtlig kommunikation på russisk * MØS: Sproglig variant persisk |

**Kategori B**

Her kommenteres ganske kort.

|  |
| --- |
| De fleste kurser (88) falder under kategori B, da det drejer sig om kurser, der har modtaget overvejende positive evalueringer fra de deltagende studerende. Kurset har fungeret tilfredsstillende i forhold til de studerendes læringsudbytte og faglige indhold med enkelte konstruktive kritikpunkter. I 14 tilfælde er der blevet givet et B pil op, da det drejer sig om kurser, som har fået meget positive evalueringer, men hvor der ikke har været nævnt de ekstraordinære pædagogiske og faglige tiltag som giver anledning til en A-kategori-placering.  5 B-kurser falder dog inden for kategorien B med opfølgning. Det handler her om f.eks. om kurser, som har været samlæst og hvor profilen er blevet oplevet som mindre relevant for flere studerende, hvor flere studerende har oplevet en undervisers tilgang som ”Hård” eller ukonstruktiv, hvor der er blevet givet meget lidt eller måske ingen feedback, hvor der har været uklarhed omkring forhold vedrørende rammerne for kurset, hvor for meget er blevet taget for givet på forhånd, hvor der har manglet feed-back, strukturmanglende koordinering eller egnet eksamensform..  Tallet for B- med opfølgning ligger lavere end ved sidste evaluering og dette er glædeligt. .  Opfølgning foretages efter aftale mellem studieleder og studienævn af studieleder, studienævnsformand eller et nævnsmedlem, afhængigt af, hvad den konkrete problematik er. |

**Kategori C**

Her angives særlige opmærksomhedspunkter samt hvilke justeringer og øvrige initiativer, de har givet anledning til.

|  |
| --- |
| Der er kun et C kursus i Foråret 2021. Det drejer sig om et kursus, hvor halvdelen af de studerende har været særdeles kritiske i forhold til samspillet mellem underviser og studerende samt hvor der også har været uklarhed omkring eksamen/ studieordning med mere. Kurset bør justeres på flere punkter. Problemerne afklares i en samtale mellem underviser på kurset og studieleder. |

|  |
| --- |
| Evaluering af andre undervisningsaktiviteter |

Her beskriver studienævnet kort, hvordan det har evalueret bachelorprojekter, specialer, projektorienterede forløb og udlagt undervisning samt angiver de vigtigste pointer fra evalueringerne af samme.

|  |
| --- |
| I det følgende gives der et kort resumé af:   * Specialevejledning. Studerende, der har afleveret i perioden 1/2 og frem til d. 30/8/2021) * Bachelorvejledning. Inkl. 1) studerende tilmeldt ordinær eksamenstermin i S2021 og 2) studerende tilmeldt re-eksamenstermin i S2021) * Projektorienterede forløb. Inkl. 1) studerende tilmeldt ordinær eksamenstermin i S2021 og 2) studerende tilmeldt re-eksamenstermin i S2021)   Hvis man ønsker at se de rapporter som resuméet er udsprunget af, kan de rekvireres ved henvendelse til Studienævnet.  **Særligt angående specialer:**  Der er 25 specialeskrivere, der har svaret. Der har i alt været udsendt 54 skemaer Specialerne er fordelt på 7 af TORS faggrupper heraf flest fra tværkultur (40 procent), og med Religionsvidenskab (24 procent) og Mellemøstens Sprog og Samfund (16 procent) som nr. 2 og 3. 2 respondenter har afleveret et gruppespeciale. 56 procent har afleveret på deres 2. kontrakt, 32 procent på deres første og 12 procent på deres tredje. Der nævnes mange grunde til forsinkelse af specialer: stress, sygdom, behov for at ” få det hele til at hænge sammen” herunder relevant arbejde, ønske om at lave et særligt godt speciale og Corona situationen, der nævnes af flere, som en forsinkende årsag på grund af manglende adgang til specialesalen, nedlukningen af bibliotekerne, børn, der skulle hjemmeskoles, og nødvendighed af emneskift fordi det planlagte feltarbejde i det relevante land ikke var muligt.  Der er meget anerkendelse af god vejledning og af gode forløb på zoom, men også flere der finder at zoom har vanskeliggjort vejledningsprocessen, ligesom nogle efterlyser andre typer kommentarer og gode ideer til hvad der mangler.  Studieordningen som faglig rettesnor angiver et 62 procent har givet dem hhv. stort udbytte eller meget stort udbytte.    Studieadministrativ medarbejder Annemarie Hede Andersen betegnes som sød og effektiv ved alle henvendelser af en af respondenterne.  **Særligt angående projektorienterede forløb.**  Der var delt 28 skemaer ud til besvarelse af praktikforløb efter den ordinære eksamen men kun 5 respondenter besvarede hele skemaet og to besvarede det delvist . til re-eksamen var der 19 skemaer distribueret og 4 angives at have besvaret det fuldt , dvs der er en svarprocent på ca 20 procent.  Der er mange der svarer ”ved ikke” på spm som ” har elementer af den faglige vejledning på Tors været frustrende eller uhensigtsmæssige” eller ” har dele af den faglige vejledning på Tors været særligt gode eller udbytterige?”  Forslag fra en respondent om at indføre undervisning i projektorienteret forløb på Tværkulturelle Studier.  **Særligt om BA-projekter**  Til den ordinære eksamen er der distribueret 81 skemaer og 29 har svaret, heraf har 25 gennemført. Til syge –reeksamen er der distribueret 35 skemaer og 5 har svaret.  Flere studerende efterlyser BA skrivning intro, workshops etc. og tidlig info om formalia.  **Generelt om BA-projekter, specialer og projektorienterede forløb.**  Der nævnes mange faktorer som nyttige for den studerendes arbejde med ovennævnte. Mest væsentlig er dog vejlederen. I langt de fleste tilfælde er der meget god eller god tilfredshed med vejledningen, i få tilfælde er der mindre god eller slet ingen tilfredshed – der nævnes grunde som at det er svært at få kontakt til vedkommende, at der ikke var forståelse for den studerendes projekt, at vejledningen kom sent i gang med mere.  Corona situationen hvor mere end sædvanligt har foregået over zoom, telefonisk eller via email nævnes i et par tilfælde som svært og begrænsende.  **Udlagt undervisning**  Der har i F2021 ikke været studerende på udlagt undervisning.  **Udlandsophold**  F2021har på grund af Covid 19-situationen stadig ikke været optimal i forhold til afvikling af de obligatoriske udlandsophold på sprog – og områdestudierne. Studerende fra Østeuropa, Sydasien og Kinastudier kom ikke afsted på deres obligatoriske udlandsophold i E20 og det var ikke muligt at skubbe opholdet fra E20 til F21.  Nogle af de Japan studerende tog afsted til Japan i F2021.  Stort set alle fra Mellemøsten sprog og samfund kom afsted på udlandsophold, 17 fra Arabisk til hhv. Jordan, Ægypten og Oman, 1 fra Tyrkisk til Istanbul og 2 ud af 4 på Persisk til Shiraz og Teheran. Der var også nogle der var på selvarrangerede meritgivende udlandsophold samt en der var på det Amerikanske Universitet i Beirut på et Erasmus ophold.  Der var også et antal studerende, der var i praktik i udlandet i efteråret, f.eks på Det danske Dialog institut i Kairo, på den danske ambassade i Algeriet osv.  KU sender evalueringsskemaer til alle Erasmus studerende, til studerende der har fået internationaliseringsstipendium og til udvekslingsstuderende. Resultaterne af disse evalueringer ligger på nettet. Nogle af afdelingerne på ToRS udfører derudover evalueringer til internt brug der også omfatter studerende der har været på selvarrangerede ophold som en del af det obligatoriske udlandssemester. SN har ikke evalueringsforpligtelse eller redskaber til en formel evaluering af meritgivende studieophold, men holder sig alligevel via fagene informeret om disse ophold, da de er en vigtig del af den samlede uddannelse. |

|  |
| --- |
| Opfølgning på seneste evalueringsrapport |

Nedenfor angiver studienævnet status over sidste evalueringsrapports opfølgningsinitiativer.

|  |
| --- |
| De kurser der fik B med opfølgning er der blevet fulgt op på. Ansvaret for opfølgningen ligger hos studielederen, men Studienævnet foreslår overfor studieleder den type opfølgning der kunne tænkes at være passende i forhold til problemets karakter. |

|  |
| --- |
| Pædagogisk kompetenceudvikling |

Her kan studienævnet angive eventuelle initiativer og tanker vedrørende pædagogisk kompetenceudvikling som undervisningsevalueringen har givet anledning til.

|  |
| --- |
| Undervisningsevalueringen for både E2020 og F2021 har især givet anledning til overvejelser omkring brug af fjernundervisning og blended learning/ hybridundervisning. Studienævnet vil arbejde videre med opsamling af både negative og positive erfaringer fra F2020 med en længere nedlukningsperiode, fra E2020 med en høj grad af hybridundervisning og fra F2021 med nedlukning hele semestret bortset fra de første års studerende. |

|  |
| --- |
| Evalueringsplan |

Nedenfor indsætter studienævnet et link til dets evalueringsplan for perioden.

|  |
| --- |
| <https://tors.ku.dk/ominstituttet/studienaevn/evaluering/rapporter/>  Evalueringsplanen står nederst i linket |

|  |
| --- |
| Andet |

Nedenfor kan anføres yderligere oplysninger, der har relevans for undervisningsevalueringen.

|  |
| --- |
| Evalueringsrapporten er formateret og uploadet på ny i F24. Der er ikke foretaget rettelser af indholdsmæssig karakter. |